Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3201

b) Tanyás térségek revitalizálása Az európai szinten kultúrtörténeti jelentõséggel bíró tanyás településrendszer és gazdálkodási forma a magyar nemzeti örökség fontos részét képezõ sajátos térszerkezeti struktúra, melynek fennmaradása, revitalizációja, fejlesztése nemzeti érdek. A tanyás térségek fontos értéke, hogy potenciálisan alkalmasak a fenntartható fejlõdés, az integrált, komplex vidékfejlesztés és a multifunkcionális mezõgazdaság Európában kialakult fejlesztési modelljének megvalósítására. A hazai tanyák többsége elveszítette hagyományos funkcióját, ezért válságos helyzetbe került, többségük súlyos társadalmi problémák (alacsony életszínvonal, szegregáció, bûnözés) színtere lett. A tanyás térségek jelentõs részének épületállománya általában elavult, lakossága elöregedõ, infrastruktúrája fejletlen, ezen belül is az út- és elektromos hálózat rendkívül elmaradott, ill. hiányos. A szegregáltabb, a városoktól távolabbi térségekben elhelyezkedõ, a szegény fiatal bevándorlók által lakott tanyák száma jelentõs. A megmaradt, illetve a megújuló tanyáknak kisebb hányada folytat érdemi mezõgazdasági termelõ tevékenységet. Különösen fontos probléma, hogy a tanyák szociális elven történõ felzárkóztatása állami támogatással aránytalanul nagy költséget jelent. Ugyanakkor a környezeti értékek felértékelõdése miatt növekszik a potenciális kereslet a tanyák iránt, a gazdálkodók, vállalkozók, városi polgárok körében. Ez alapja lehet annak, hogy e térségek megújuljanak és új funkciót szerezzenek. A tanyák „második otthon” funkcióján belül a hagyományos termelési jelleg (a mezõvárosi lakosság a mezõgazdasági idényben a tanyákon élt és dolgozott) visszaszorulóban van, ill. térben egyre inkább koncentrálódni fog. Ezt elsõsorban az üdülési célú kihasználás pótolhatja, fenntartva a gondozott és élõ tanyás térségeket. Alapvetõ cél, hogy tanyás térségeink zöme megújuljon az alábbi életképes funkciók megszerzése ill. megõrzése révén: – Korszerû gazdálkodó tanyák (fõként egyes intenzív, termelési, valamint organikus gazdálkodási formák esetében) – Üdülõ- és lakófunkciójú tanyák (fõként városok közelében, illetve táji-természeti értékekben gazdag helyszíneken, idegenforgalmi vonzerõk közelében) – Vendéglátó tanyák (pl. falusi- és ökoturizmus helyszínei, vendégházak, turisztikai programok, vendéglõk stb.) – Megszûnt tanyák esetén mûvelésbe vonás (birtokrendezés után gyümölcsös telepítés, erdõtelepítés, stb. abban az esetben, ha tanyaként nem indokolt a fenntartás) A tanyák megújításának alapvetõen e korszerû funkciók ösztönzésén, ugyanakkor a tanyák által képviselt értékek (hagyományos gazdálkodás, tájfenntartás, épített örökség) megõrzésén kell alapulnia, annak érdekében, hogy a tanyavilág ismét élõ tér lehessen. A tanyák fejlesztése a településfejlesztés során is érvényesítendõ, különösen azon kiterjedt nagyobb városok tanyavilágában, melyek statisztikailag nem számítanak vidékies területnek. Részcélok, beavatkozási területek: – A tanyákon az új típusú lakó- és üdülõfunkciók egyéb (szervezeti, szabályozási, népszerûsítési) feltételeinek megteremtése, melynek során a beépítettség nem emelkedik; – elérhetõség javítása a köz- és magánszféra közös finanszírozásában; – a tanyák ingatlanpiacának átláthatóvá, szabályozottá tétele, a tanyatulajdonosok támogatása az értékesítésben; – áttelepülési (betelepülési) esélyek megteremtése; – a tanyai rekreációs (ökoturizmus, egészségturizmus, falusi turizmus, lovasturizmus) idegenforgalmi vállalkozások támogatása; – infrastruktúrafejlesztés az elektromos közmûpótló megoldások (alternatív energiaforrások) támogatásával, illetve önellátó rendszerek („ökoház” modell) kialakításának ösztönzésével; – birtok- és üzemviszonyok rendezése, amelyek révén a tanyák körül életképes méretû földterületek, versenyképes mezõgazdasági üzemek, családi (farm)gazdaságok jöhetnek létre; – tanácsadás, a birtok- és üzemviszonyok rendezése, melynek révén a tanyák megélhetést vagy a hathatós jövedelem-kiegészítést biztosító, a tájat gondozó, a tájhasználatot fenntartó, esetleg új mûvelési ágakat, mûvelési módokat alkalmazó mezõ- és erdõgazdasági családi (farm) gazdaságokká alakulhatnak; – vízpótlási- és vízvisszatartási integrált fejlesztések; – a külterületi, elsõsorban telep- és lakóhelyhez kötött környezeti szennyezõ források feltárása és felszámolása, környezetvédelmi felvilágosítás; – az érzékeny, sérülékeny, egyedi kultúrtáji értékek (mûemléképületek, hidak, emlékhelyek stb.) megõrzése és fenntartása; – a tanyás térségek adottságaihoz, s a változóban lévõ természeti adottságokhoz (pl. csökkenõ talajvízszint) igazodó, versenyképes agrártermék-struktúra kialakítása; – a tanyasi tájgazdálkodásra, a piacképes biogazdálkodásra, és a megújuló alapanyagok feldolgozására és helyben értékké történõ alakítására alapozott kisipari tevékenység feltámasztása; – az információs technológiák alkalmazásával a távmunkába való bekapcsolódás feltételeinek biztosítása; – a tanyák idõsödõ, rászoruló lakossága szociális és egészségügyi ellátásának fejlesztése (tanyagondnoki hálózat fejlesztése), indokolt esetben a belterületre költözés támogatása; – krízis-intervenciós és személyi szolgáltatások önkormányzati és civil ellátásának fejlesztése (szociális gazdaság); – tanyasi közösségek, települési részönkormányzatok kialakításának elõsegítése. Helyi kezdeményezések ösztönzése; – a közbiztonság megteremtése; – huzamosabb ideig üresen álló tanyák, tanyaközpontok (pl. tanyasi iskolák) közösségi, önkormányzati birtokbavételének, és teljes vagy részleges rehabilitációval járó hasznosításának ösztönzése.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes